Avstraliya hukumati tunnellarga sig‘mayotgan poyezdlar tufayli 2 mlrd dollar sarfladi

Avstraliyaning Yangi Janubiy Uels shtati hukumati Janubiy Koreyadan ikki milliard dollarga yangi yo‘lovchi poyezdlariga buyurtma berdi. Koreya transporti smartfonlarni quvvatlantirish uchun stansiyalar va velosipedlar uchun tirgaklar bilan jihozlangan. Biroq bir muammo paydo bo‘ldi: vagonlar hozirgi tunnellar uchun juda keng ekan. Amaldorlar buyurtmani bekor qilmaslik, balki tunnellarni o‘zgartirish va xavfsizlik standartlarini biroz kuchsizlantirishga qaror qilishdi.
Eski poyezdlarning kengligi 2,9 metr bo‘lgan, yangilari esa – 3,1 metr. Shu sababdan standartlarda yozib qo‘yilgan vagonlar va tunnel devorlari o‘rtasidagi masofa minimal darajadan oshib ketdi. 
Shtat transport vazirligi 20-asr boshida qurilgan o‘nta tunnelni kengaytirishga qaror qildi. Shuningdek, amaldorlar standartlarning bir qismini kuchsizlantirishdi, ular yangi poyezdlarga Avstraliya temir yo‘llarida paydo bo‘lish imkonini beradi. Ularning so‘zlariga ko‘ra, bu transport va yo‘lovchilar xavfsizligiga zarar yetkazmaydi.
Tunnellar modernizatsiyasiga taxminan ikki yil ketadi, ishlar qiymati noma'lum.